आपातकाल पर हुए एक कार्यक्रम में मुख्य अतिथि के रुप में योगी ने इशारों-इशारों में राहुल गांधी के उन बयानों पर हमला किया जिसमें राहुल पिछले कुछ दिनों से लगातार बीजेपी द्वारा लोकतंत्र को खत्म करने की बात कहते रहे हैं। उन्होंने कांग्रेस को लोकतंत्र का हत्यारा बताया। उन्होंने कहा कि आज का दिन बहुत महत्वपूर्ण है। 1975 में आज ही के दिन कांग्रेस ने देश की जनता पर आपातकाल थोंपा था, और वो ही लोग लोकतंत्र की दुहाई दे रहे हैं। आज इस विरोधाभासी बातों का पोस्टमार्टम करने का समय आ गया है। योगी ने कहा कि अगर हम कुछ नहीं करेंगे तो आगे हमें ही भुगतना पड़ेगा।